62019TO0562(01)_INF
A Törvényszék (nyolcadik tanács) 2023. április 25‑i végzése –Klein kontra Bizottság
(T‑562/19 RENV. sz. ügy)
„Intézményi mulasztás megállapítása iránti kereset – Orvostechnikai eszközök – A 93/42/EGK irányelv 8. cikkének (1) és (2) bekezdése, – Védzáradék‑eljárás – Orvostechnikai eszköz forgalomba hozatalának betiltásáról szóló határozatra vonatkozó, tagállam általi tájékoztatás – A Bizottság határozatának hiánya – A 93/42 irányelv hatályon kívül helyezése – Az (EU) 2017/745 rendelet 94–97. cikke. – Piacfelügyeleti intézkedések – Nyilvánvalóan megalapozott kereset”
Intézményi mulasztás megállapítása iránti kereset – A Bizottságot terhelő eljárási kötelezettség – Védzáradék‑eljárás – Orvostechnikai eszköz forgalomba hozatalának betiltásáról szóló határozatra vonatkozó, tagállam általi tájékoztatást követően a Bizottság tétlensége – E tilalom igazolásával kapcsolatban az érintett felekkel való konzultáció kezdésére vonatkozó kötelezettség – Intézményi mulasztás
( EUMSZ 265. cikk; 93/42 tanácsi irányelv, 8. cikk, (1) és (2) bekezdés)
(lásd: 18–20., 23. pont és a rendelkező rész 1. pontja)
Rendelkező rész
1)
Az Európai Bizottság nem teljesítette az orvostechnikai eszközökről szóló, 1993. június 14‑i 93/42/EGK tanácsi irányelv 8. cikkének (2) bekezdéséből eredő kötelezettségeit, mivel elmulasztott fellépni a Németországi Szövetségi Köztársaság által 1998. január 7‑én kezdeményezett védzáradék‑eljárásban, és nem hozott az orvostechnikai eszközökről, a 2001/83/EK irányelv, a 178/2002/EK rendelet és az 1223/2009/EK rendelet módosításáról, valamint a 90/385/EGK és a 93/42 tanácsi irányelv hatályon kívül helyezéséről szóló, 2017. április 5‑i (EU) 2017/745 európai parlamenti és tanácsi rendelettel felváltott 93/42 irányelvnek megfelelő határozatot az Inhaler Broncho Air® eszköz tekintetében.
2)
A Törvényszék a Bizottságot kötelezi a C‑430/20 P. sz. ügy keretében a Bíróság előtti fellebbezési eljáráshoz kapcsolódó költségek, a Törvényszék előtti T‑562/19. sz. ügy keretében az eredeti eljáráshoz kapcsolódó költségek, valamint a T‑562/19. RENV. sz. ügy keretében a visszautalást követő eljáráshoz kapcsolódó költségek viselésére.